Diari Oficial de la Generalitat Valenciana


Sumari del DOGV 4751, del 12-05-2004 (2004/4013)

Informació pública de l'alternativa tècnica del programa d'actuació integrada de la unitat d'execució Portalet de Foios.
------------------------------------------------------------------------------------------------------------------------

### Dades del document

Número de DOGV
:   4751

Data del DOGV
:   12-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4013


Organisme emissor
:   Proyectos Tysar, SL

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució Portalet de Foios. [2004/M4013]
  
La mercantil Proyectos Tysar, SL ha formulat una alternativa tècnica de programa d'actuació integrada per al desenvolupament de la unitat d'execució Portalet de Foios (València), integrada, al seu torn, per un projecte d'urbanització i memòria, a l'empara del que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que estableix l'article 46.3 i 48 de la llei esmentada, escau sotmetre el programa esmentat, amb tota la documentació annexa, a informació pública per un termini de 20 dies hàbils, comptadors a partir de l'endemà de la publicació d'este anunci en el Diari Oficial de la Generalitat Valenciana (DOGV).
  
La citada documentació es troba protocol·litzada a la Notaria de Jaime A. Pi Soriano, a Moncada (València), carrer de Barreres número 46. Es fa constar que, durant el termini esmentat, les persones interessades en este procediment podran formular qualssevol al·legacions que els convinguen segons dret, així com altres alternatives tècniques a l'exposada al públic. Les al·legacions o alternatives que, si fa el cas, s'hi formulen seran presentades davant l'Ajuntament de Foios.
  
La referida documentació, així com l'expedient administratiu, podran ser consultats a la citada notaria i sol·licitar còpia o exhibició de l'acta de protocol·lització dels projectes esmentats, o bé als locals de l'Ajuntament de Foios, els dies hàbils de 09.00 a 14.00 hores.
  
Per últim, mitjançant el present edicte, segon preceptua l'article 46, paràgraf quart i cinqué, de la citada Llei 6/1994, es posa en coneixement de les persones interessades que el termini de cinc dies hàbils per a presentar les proposicions jurídiques i econòmiques comença el dia hàbil següent a la finalització del termini de 20 dies des de l'última publicació en el DOGV. Durant el termini esmentat podran formular-se les referides proposicions jurídiques i econòmiques davant l'Ajuntament de Foios. Finalitzat este segon termini, el dia hàbil següent, excepte si és dissabte, i en este cas s'hi haurà d'entendre el dia hàbil immediat posterior, tindrà lloc l'acte d'obertura de pliques a l'Ajuntament de Foios.
  
Cosa que fem pública perquè en prengueu coneixement i als efectes oportuns, en compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Així mateix, mitjançant este anunci i en compliment del que establix l'article 59.4 de la Llei 4/1999, s'avisa els titulars cadastrals respecte dels quals no es tenen les dades d'identificació i/o domicili fiscal, als efectes del que hi disposa la present publicació.